АҞӘА, цәыббра 1 - Sputnik. Аԥсны агәабзиарахьчара аминистрра COVID-19 аҿагылара аҳәаақәа ирҭагӡаны амедицинатә маругақәеи амедицинатә маҭәахәқәеи аанахәеит ареспублика амедицинатә усбарҭақәа рзы, абри атәы аанацҳауеит аусбарҭа апресс-маҵзура.
Иааргаз ахархәагақәа рыхә 3 817 400 мааҭ иҟоуп.
Асиаҿы иҟоуп:
- 5, 10 литра зкуа аҵәыҵәри аконцентраторқәа 20,
- ахаҿытә ԥсыԥлагаҩагаратә сабрадақәа 17 (СиПАП-сабрадақәа),
- аинфузиатә гәыртә ҳауаҭгагақәа хәба,
- аротаметр змоу аҳауарцәаакыгақәа 30,
- ада хадақәа акатетер рзықәыргыларазы амаҭәахәқәа 100,
- аҟырҟы, аԥынҵа рҟнытә анализ агаразы азондқәа 6300,
- аҟырҟы, аԥынҵа рҟнытә анализқәа рыҵәахреи рнагаагареи рзы атранспорттә хархәагақәа 15.
Аԥсны акоронавирус зыхьхьоу рзеиԥш хыԥхьаӡара иахьатәи аамҭазы 330-ҩык ыҟоуп. Урҭ рахьтә 120-ҩык ргәы бзиахахьеит, 4-ҩык рыԥсҭазаара иалҵит.
Акоронавирус иазку ажәабжьқәа зегьы шәрыԥхьар ҟалоит абра>>